**Kivonat**

**A Jogi és Társadalmi Kapcsolatok Bizottsága**

**2019. június 12-ei nyilvános ülésének jegyzőkönyvéből**

**162/2019. (VI.12.) JTKB számú határozat**

A Jogi és Társadalmi kapcsolatok Bizottsága – Szombathely Megyei Jogú Város Önkormányzata vagyonáról szóló 40/2014. (XII.23.) rendeletének 11. § a.) pontja alapján – az önkormányzati tulajdonban álló, Szombathely, Kolozsvár u. 27. szám alatti labdarúgó pálya használatára a Zanati Kulturális és Sport Egyesület számára az alábbi feltételekkel javasolja a Közgyűlésnek az ingyenes használat biztosítását:

* az ingyenes használat 3 évig terjedő határozott időtartamra, 2022. június 30. napjáig szól,
* a használó tudomásul veszi, hogy az ingyenes használat az egyesület részére a pálya és az öltözők tekintetében nem biztosít kizárólagos használatot,
* a pálya fenntartásával, üzemeltetésével kapcsolatos költségek a használat arányában a használót terhelik,
* a használó a pályát és az öltözőhelyiségeket kizárólag feladatainak ellátására használhatja,
* a használó a pálya és az öltözők használatát másnak nem engedheti át,
* a pályát és az öltözőhelyiségeket az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni,
* a használó köteles a pályahasználatra vonatkozó igényét előzetesen a kezelő Szombathelyi Sportközpont és Sportiskola Nonprofit Kft-vel előzetesen egyeztetni.

A Bizottság javasolja a Közgyűlésnek, hogy az ingyenes használati megállapodás **kerüljön előterjesztésre a Jogi és Társadalmi Kapcsolatok Bizottsága elé jóváhagyásra**, és a Szombathelyi Sportközpont és Sportiskola Nonprofit Kft. ezt követően **köthesse meg a megállapodást**.

**Felelős:** Dr. Ipkovich György, a Bizottság elnöke

(A végrehajtásért:

Lakézi Gábor, a Városüzemeltetési Osztály vezetője)

Karácsony Krisztina a Szombathelyi Sportközpont és Sportiskola Nonprofit Kft. ügyvezetője)

**Határidő:** azonnal

A másolat hiteléül:

Szombathely, 2019. június 18.

(: Iváncsics Lívia :)

jegyzőkönyvvezető